ที่ มท ๐๘20.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤศจิกายน 2562

เรื่อง การจัดทำแผนความต้องการรายการครุภัณฑ์ (รถบรรทุกขยะ) ขององค์กรปกครองส่วนท้องถิ่น 5 ปี
 (พ.ศ. 2563 – 2567)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย แบบรายงานแผนความต้องการรายการครุภัณฑ์ (รถบรรทุกขยะ)
 ขององค์กรปกครองส่วนท้องถิ่น จำนวน 3 แผ่น

 ด้วยกรมส่งเสริมการปกครองท้องถิ่นจะดำเนินการจัดทำแผนความต้องการรายการครุภัณฑ์ (รถบรรทุกขยะ) ขององค์กรปกครองส่วนท้องถิ่น 5 ปี (พ.ศ. 2563 – 2567) เพื่อเพิ่มศักยภาพในการบริหารจัดการขยะมูลฝอยชุมชนและสนับสนุนองค์กรปกครองส่วนท้องถิ่นในการขับเคลื่อนแผนแม่บทการบริหารจัดการขยะมูลฝอยของประเทศ (พ.ศ. 2559 - 2564) ยุทธศาสตร์ชาติ 20 ปี และแผนพัฒนาเศรษฐกิจและสังคมแห่งชาติ ฉบับที่ 12 องค์กรปกครองส่วนท้องถิ่นสามารถใช้แผนความต้องการรายการครุภัณฑ์ (รถบรรทุกขยะ) ในการตั้งและเสนอขอรับการจัดสรรงบประมาณรายจ่ายประจำปีได้อย่างมีประสิทธิภาพ

 กรมส่งเสริมการปกครองท้องถิ่น จึงขอให้จังหวัดแจ้งองค์กรปกครองส่วนท้องถิ่นจัดทำข้อมูล
แผนความต้องการรายการครุภัณฑ์ (รถบรรทุกขยะ) ตามแบบรายงานที่กำหนด และให้จังหวัดตรวจสอบข้อมูลแล้วรายงานกรมส่งเสริมการปกครองท้องถิ่นเพื่อใช้เป็นข้อมูลการจัดทำแผนความต้องการดังกล่าวให้สอดคล้องกับแผนพัฒนาท้องถิ่น โดยส่งให้กรมส่งเสริมการปกครองท้องถิ่นในรูปแบบไฟล์ Excel ทางไปรษณีย์อิเล็กทรอนิกส์ : dlawaste0820@gmail.com ภายในวันที่ 30 พฤศจิกายน 2562

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ................................................

ผอ.กสว.............................................

ผอ.กง.สว...........................................

หน.ฝ.................................................

จนท. ................................................

กองสิ่งแวดล้อมท้องถิ่น

กลุ่มงานสิ่งแวดล้อม

โทร. ๐ ๒๒๔๑ ๙๐๐๐ ต่อ 2112 โทรสาร ๐ ๒๒๔๑ ๖๙31

ผู้ประสานงาน นางสาววารุณี ครุฑธา โทรศัพท์ 08 1174 3745

|  |  |
| --- | --- |
|  |  |